Document ID: 32007R1267

KOMISIJAS REGULA (EK) Nr. 1267/2007
(2007. gada 26. oktobris)
par īpašiem nosacījumiem atbalsta piešķiršanai par cūkgaļas privātu uzglabāšanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopējo organizāciju (1), un jo īpaši tās 4. panta 6. punktu un 5. panta 4. punktu,
tā kā:
(1)
Attiecībā uz cūkgaļu intervences pasākumus var veikt, ja Kopienas reprezentatīvajos tirgos cūkas liemeņa vidējā cena ir mazāka par 103 % no bāzes cenas un ja ir paredzams, ka tā paliks minētajā līmenī.
(2)
Tirgus cenas ir nokritušās zem minētā līmeņa, un, ņemot vērā sezonālās un cikliskās tendences, šāds stāvoklis varētu saglabāties.
(3)
Jāveic intervences pasākumi. Šie pasākumi var būt tikai atbalsts, ko piešķir par privātu uzglabāšanu saskaņā ar Komisijas 1990. gada 27. novembra Regulu (EEK) Nr. 3444/90, ar ko paredz sīki izstrādātus noteikumus par atbalsta piešķiršanu cūkgaļas privātai uzglabāšanai (2).
(4)
Saskaņā ar 3. pantu Padomes 1975. gada 29. oktobra Regulā (EEK) Nr. 2763/75, ar ko paredz vispārējus noteikumus atbalsta piešķiršanai par privātu cūkgaļas uzglabāšanu (3), Komisija var nolemt uzglabāšanas periodu saīsināt vai paildzināt. Jānosaka gan atbalsta summas konkrētiem uzglabāšanas periodiem, gan summas, kas pievienojamas vai atskaitāmas, ja Komisija pieņem šādu lēmumu.
(5)
Lai atvieglinātu pārvaldi un kontroli saistībā ar līgumu noslēgšanu, jānosaka minimālie daudzumi.
(6)
Jānosaka nodrošinājuma līmenis, ar ko tiks garantēts, ka uzglabātāji pilda savas līgumsaistības.
(7)
Cūkgaļas pārvaldības komiteja nav sniegusi atzinumu tās priekšsēdētāja noteiktajā termiņā,
IR PIEŅĒMUSI ŠO REGULU.
1. pants
1. No 2007. gada 29. oktobra pieteikumus privātas uzglabāšanas atbalsta saņemšanai var iesniegt saskaņā ar Regulu (EEK) Nr. 3444/90. To produktu saraksts, par kuriem ir tiesības saņemt atbalstu, un attiecīgās summas ir noteiktas šīs regulas pielikumā.
2. Ja Komisija paildzina vai saīsina uzglabāšanas periodu, atbalsta summu attiecīgi koriģē. Piemaksas un atskaitījumi par vienu mēnesi un par vienu dienu ir noteikti pielikuma 6. un 7. ailē.
2. pants
Minimālais daudzums, par kādu slēdz līgumu, un produkta minimālais daudzums ir:
a)
10 tonnas attiecībā uz atkaulotiem produktiem;
b)
15 tonnas attiecībā uz pārējiem produktiem.
3. pants
Nodrošinājuma apmērs ir 20 % no atbalsta summām, kas noteiktas pielikumā.
4. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 26. oktobrī

Labels: 3
17
19
6